Diari Oficial de la Generalitat Valenciana


Sumari del DOGV 6127, del 21-10-2009 (2009/11546)

RESOLUCIÓ de 30 de setembre de 2009, de la Subsecretaria de la Conselleria de Sanitat, per la qual aprova el model de sol·licitud de subscripció del conveni d'assistència sanitària a pacients privats amb la Generalitat i el model de manteniment de tercers per a pagaments per domiciliació previstos en el Decret 149/2009, de 25 de setembre, del Consell, pel qual regula el conveni d'assistència sanitària a pacients privats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11580


Data del document
:   30-09-2009

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * preu autoritzat
    * despeses de sanitat
    * cost de la sanitat
    * seguretat social
    * servei sanitari
    * medicina privada
    * drets del malalt
    * assegurança privada
    * sistema sanitari

RESOLUCIÓ de 30 de setembre de 2009, de la Subsecretaria de la Conselleria de Sanitat, per la qual aprova el model de sol·licitud de subscripció del conveni d'assistència sanitària a pacients privats amb la Generalitat i el model de manteniment de tercers per a pagaments per domiciliació previstos en el Decret 149/2009, de 25 de setembre, del Consell, pel qual regula el conveni d'assistència sanitària a pacients privats. [2009/11139]
El Decret 149/2009, de 25 de setembre, del Consell, pel qual regula el conveni d'assistència sanitària a pacients privats, publicat en el Diari Oficial de la Comunitat Valenciana número 6112, de data 29 de setembre, establix, en l'article 4, apartat 1, lletra a), que la sol·licitud de subscripció del conveni d'assistència sanitària a pacients privats amb la Generalitat s'ha de formular en el model oficial aprovat per a això per la conselleria competent en matèria de sanitat.
Així mateix, l'article 10, apartat 2, lletra d), del decret esmentat inclou, entre els documents que han d'adjuntar-se a la sol·licitud de subscripció del conveni, el full d'alta de tercers, amb les dades bancàries necessàries per a efectuar la domiciliació del pagament de les quotes.
Per tant, fent ús de les autoritzacions que contenen els articles esmentats, i de les competències atribuïdes a la Conselleria de Sanitat pel Decret 120/2007, de 27 de juliol, del Consell, pel qual aprova el Reglament Orgànic i Funcional de la Conselleria de Sanitat, esta Subsecretaria resol:
Aprovar el model de sol·licitud de subscripció del conveni d'assistència sanitària a pacients privats amb la Generalitat, que figura com a annex I d'esta resolució. Este model consta de dos exemplars, un per a l'administració i un altre per a la persona interessada.
Aprovar el model de full d'alta de tercers (manteniment de tercers per al pagament per domiciliació), que figura com a annex II d'esta resolució. Este model consta de dos exemplars, un per a l'administració i un altre per a la persona interessada.
València, 30 de setembre de 2009.- El subsecretari de Sanitat: Alfonso Bataller Vicent.